פספסתם את הוובינר הפיננסי שלנו?
ב- 19 במרץ PTL Group, בשיתוף עם לשכת המסחר הבריטית בשנגחאי (CBBC ), הנחתה וובינר שנועד לפזר את אי-הוודאות בנוגע לאמצעי התמיכה הממשלתיים בסין, ולהציע דרכי פעולה לחברות זרות, קטנות ובינוניות, המתמודדות כעת עם האתגרים התפעוליים שמציב וירוס הקורונה.
גם הממשלה הסינית וגם ממשלות מחוזיות ומקומיות יצאו בשורת צעדים לתמיכה בעסקים קטנים ובינוניים במהלך התקופה הקשה של מגפת הקורונה.
כל תרומה כספית שתשמש למאבק בווירוס תהיה פטורה ממס.
חברות בתחומי תחבורה, הסעדה, אירוח ותיירות יזכו לארכה של 3 שנים בתקופה המותרת לגרירת הפסדים.
עידוד ממשלות מקומיות ומוסדות פיננסיים למתן תמיכה כלכלית באמצעות תמריצים כגון שיעור ריבית מועדף.
ניכוי של 2% מע"מ לנישומים קטנים לתקופה של 3 חודשים.
כל הכנסה משירותי תחבורה ציבורית, פנאי ושליחויות תהיה פטורה ממע"מ.
דחייה של 3 חודשים בהעלאת גובה תשלום המעסיק עבור זכויות סוציאליות לעובדים.
פטור, צמצום ודחייה של תשלומי ביטוחים סוציאליים (דמי אבטלה וביטוחים רפואיים).
החזר של 95% עבור הכשרות עובדים מקוונות.
פטור של חודשיים מתשלומי שכירות, עבור נכסים בבעלות המדינה בשנגחאי.
שימו לב שרובעים מסויימים בתוך שנגחאי הוסיפו לאמצעי התמיכה הללו, לכן מומלץ שכל חברה בשנגחאי תבדוק אם היא זכאית להטבות מקומיות נוספות.
העריכו את הכנסותיכם למשך חצי השנה הקרובה על ידי בחינת חוזי עבודה שנחתמו לאחרונה; הערכה מחודשת של חוזי עבודה קיימים; התאמת אסטרטגיות עסקיות במידת הצורך.
צמצמו הפסדים על ידי העלאת מחירים לצרכנים בהינתן שעלויות שרשרת האספקה גבוהות יותר; ארגון והקצאה מחדש של כוח העבודה; התאמה של פלטפורמות שיווקיות ביחס למוקדי תשומת הלב הציבורית.
שמרו על תזרים מזומנים על ידי סקירת חשבונות ופרעונות; בדיקת מלאי; חישוב תזרים המזומנים הצפוי במשך חצי השנה הקרובה; יצירת מאגר מזומנים רזרבי לשעת חירום.
הכינו טופס מאזן בהתאם למצבכם הנוכחי והשתמשו בו בבואכם לדון עם בנקים או משקיעים.
הקימו צוות חירום שיוביל את ניהול העסק בהתמודדות הנוכחית וייערך גם להתמודדות עם משברים בעתיד.
בחלקו האחרון של הוובינר קיימנו דיון ער עם המשתתפים, שגילו עניין רב וסקרנות בנושאים הנדונים. סשן השאלות והתשובות נסב סביב חששותיהם בנוגע לתזרימי מזומנים, תמיכה פיננסית, תביעה ויישום הטבות, חסכונות והתאמת סגנונות ניהול בסין.
המחלקה הפיננסית שלנו תמיד עומדת לשירותכם, צרו איתנו קשר ונשמח לסייע בבירורים נוספים.